A/ Johannes episcopus, servus servorum Dei, dilecto filio Vulfecranno, abbati Divionensis monasterii ejusque successoribus, salutem et apostolicam benedi[ctionem]. Officii nostri auctoritate monemur viros honestos in suis petitionibus [ex]audire eisque congruum [suffragium] impertiri. Quapropter, [carissime in Domino] fili Vulfecranne abbas, postulationes tuas dignas judicantes impleri, cymiterium vestrum, in quo venerandus martyr Benignus corpore requiescit, vobis [a]t[que] clericis [Divi]onensis castri [perpetuo] unum const[ituimus habendum, et ne] idem cymiterium alibi transfer[atur, aut aliud preter ipsum constituatur, sub] excommunicatione prohibemus, [et si post haec factum fuerit, nos illud auctoritate beati Petri et nostra dampnamus]. Sane adicimus ne ab episcopo Lingonensi seu alio quoque idem cy]miterium in[terdicatur aut] temeretur, sed pro gloriosi [marty]ris reverentia, qui locum ipsum et patriam adjacentem sui sanguinis aspersione sacravit, inviolabili gaudeat libertate, et semper sub istius sacrosancte et apostolice sedis protectione servetur. Si qua sane persona illud violare aut quocunque modo temerare presumpserit, [nos eam] anathematis sententia [percutimus. Data per manus Joannis bibliothecarii, pontificatus domini Joannis] pape anno primo, mense nono, [in] sacratissima beati Petri apostoli sede, indictione VI. [Ego] JOHANNES SANCTE CATHOLICE ECCLESIE EP[iscopus subscripsi. B/ [Sergius, gratia Dei] PONTIFEX ROMANUS, HE[roni, Lingonensi presuli, salutem et apostolicam] benedictionem. Quam primum nobis [att]endendum, karissime, [ne hostis malignus gregem Christi perturbet a]liqua occasione. Divio[nensium] nam[que mo]nachorum, martiri Be[nigno sub regimine Vulfechranni abbatis devote f]amulantium, reclama[tio] ad nos pervenit clericos jam dic[ti castri ad se eorum cymiterium transfer]re conari. [Hoc] quia predecessoris mei Johannis, Benedicti uti[que] suc[cessoris, contradicitur decretis, auctorita]te beati [Petri apostoli et nostra prohibetur sub] percussione anathematis. Nam, sicut [Gregorius, olim] predecessor vester, adhortatu prefati martiris monasterii ipsius constructor, [utrisque sancivit] unum quo sanctus jacet concorditer cymiterium, ita nostre auctoritatis littere [censuerunt cor]roborandum. [Qui]squis etiam a to[rrente qui utrum]que burgum dividit auferre ab eodem [burgo vel clau]stro [aliquid], excepto abb[ate vel monachis,] presumpserit, simili sententia se damp[nandum noverit]. Bene valete. Data VIII kalendas aprilis per manus Johannis bibliotheca[rii sanc]te sedis apostolice, anno pontificatus domni Sergii, universalis [pape, decimo, in] sacratissima sede beati Petri [apostoli], indictione II.